અભિનય કરવા માટે સૌથી વધુ નાણાં મેળવવાનો વિક્રમ શ્રીદેવીએ રચ્યો હતો. જ્યારે હિન્દી ફિલ્મોમાં અભિનેત્રીઓને ખાસ કંઈ મહત્ત્વ આપવામાં આવતું નહોતું અને તેમને ભાગે ઝાડની આજુબાજુ અભિનેતાઓ સાથે રોમેન્ટિક ગીતો ગાવાનો જ વારો આવતો હતો ત્યારે શ્રીદેવીએ ડાન્સની નવી સ્ટાઇલ અપનાવી હતી. શ્રીદેવીમાં ભરપૂર અભિનયશક્તિ હતી અને એટલે તે દરેક ભૂમિકામાં ફિટ બેસતી હતી. ચાહકોએ તેને ભરપૂર પ્રેમ આપ્યો એટલે તે ભારતની સૌપ્રથમ મહિલા સુપરસ્ટાર બની.